**Fadd Nagyközség Önkormányzata képviselő-testületének**

**2/2020. (I. 22.) önkormányzati rendelete**

**a nagyközség településképének védelméről szóló 11/2017. (VIII. 29.) önkormányzati rendelet módosításáról**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében és a településkép védelméről szóló 2016. évi LXXIV. törvény 12. (2) bekezdésében kapott felhatalmazás alapján, a Magyarország Alaptörvénye 32. cikk (l) bekezdés a) pontjában és a Magyarország helyi önkormányzatairól szóló 2011. évi CLXXXIX törvény 13. (l) bekezdésben foglalt feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről valamint az egyes települési sajátos jogintézményekről szóló 314/2012. (XI. 8.) Korm. rendelet 43/A. (6) bekezdés c) pontjában biztosított véleményezési jogkörben eljáró szervek véleményének kikérésével a következőket rendeli el:

**1. §**

Fadd Nagyközség Önkormányzata képviselő-testületének a nagyközség településképének védelméről szóló 11/2017. (VIII. 29.) önkormányzati rendelete (a továbbiakban: R.) 2. § (7) bekezdése helyébe a következő rendelkezés lép:

„(7) A gazdasági-, üdülő-, és strand területek, továbbá a Dombori üdülőfaluban lévő vegyes területek kivételével az épületek magastetővel alakítandók ki.”

**Záró rendelkezések**

**2. §**

E rendelet az kihirdetésétől számított 15. napon lép hatályba, rendelkezéseit a hatályba lépést követően keletkezett ügyekben kell alkalmazni.

|  |  |
| --- | --- |
| **Fülöp János polgármester** | **Dr. Percsi Elvira jegyző** |

Kihirdetési záradék:

A rendelet 2020. január hó 22. napján a helyben szokásos módon kihirdetésre került.

Dr. Percsi Elvira

jegyző